РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/102-21

1. април 2021. године

Б е о г р а д

**З А П И С Н И К**

**27. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 29. МАРТА 2021. ГОДИНЕ**

 Седница је почела у 12,00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Оља Петровић, Лука Кебара, Угљеша Мрдић, Дубравка Краљ, Жељко Томић, Ђуро Перић, Виолета Оцокољић, Миленко Јованов и Вук Мирчетић.

 Седници су присуствовали Арпад Фремонд, заменик Пастор Балинта и Дијана Радовић, заменик члана Одбора Томе Филе.

 Седници нису присуствовали чланови Одбора: Милена Поповић, Илија Матејић, Јован Палалић и Марија Јевђић, нити њихови заменици.

 Седници су присуствовали Љиљана Ђорђевић, начелник Одељења за попис становништва у Министарству финансија и Енес Бухић, државни секретар у Министарству грађевинарства, саобраћаја и инфраструктуре.

 На предлог председника Одбора, Одбор је једногласно (13 гласова за) усвојио предлог да се дневни ред допуни са тачком 6 која гласи: „Давање одговора Уставном суду поводом поднете иницијативе (која је означена као „уставна жалба“) за оцену уставности одредаба члана 5. тачка 5) и чл. 7, 141. и 150. Закона о правима бораца, војних инвалида, цивилних инвалида рата и чланова њихових породица („Службени гласник РС“, број 18/20)“.

 На предлог председника Одбора, Одбор је једногласно (13 гласова за) утврдио следећи

**Д н е в н и р е д:**

 - Усвајање записника 25. и 26. седнице Одбора

1. Разматрање Предлога закона о изменама Закона о попису становништва, домаћинстава и станова 2021. године, који је поднела Влада (број 011-412/21 од 12. марта 2021. године), у начелу;

2. Разматрање Предлога закона о музејској делатности, који је поднела Влада (број 011-411/21 од 12. марта 2021. године), у начелу;

3. Разматрање Предлога закона о изменама Закона о судијама, који су поднели народни посланици Ђорђе Комленски, Маријан Ристичевић, Ана Караџић и Бојан Торбица (број 011-1800/20 од 16. новембра 2020. године), у начелу;

4. Разматрање Предлога закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, који је поднела Влада (број 011-407/21 од 11. марта 2021. године), у начелу;

5. Разматрање Предлога одлуке о проглашењу старе и ретке библиотечке грађе за културно добро од изузетног значаја, који је поднела Влада (број 630-413/21 од 12. марта 2021. године);

6. Давање одговора Уставном суду поводом поднете иницијативе (која је означена као „уставна жалба“) за оцену уставности одредаба члана 5. тачка 5) и чл. 7, 141. и 150. Закона о правима бораца, војних инвалида, цивилних инвалида рата и чланова њихових породица („Службени гласник РС“, број 18/20).

Пре одлучивања о тачкама дневног реда, Одбор је једногласно (13 гласова за) усвојио записнике 25. и 26. седнице Одбора.

 **Прва тачка дневног реда:** Разматрање Предлога закона о изменама Закона о попису становништва, домаћинстава и станова 2021. године, који је поднела Влада (број 011-412/21 од 12. марта 2021. године), у начелу

Одбор је размотрио Предлог закона о изменама Закона о попису становништва, домаћинстава и станова 2021. године, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

 **Друга тачка дневног реда:** Разматрање Предлога закона о музејској делатности, који је поднела Влада (број 011-411/21 од 12. марта 2021. године), у начелу

Одбор је размотрио Предлог закона о музејској делатности, који је поднела Влада у начелу и сматра да је Предлог закона у складу са Уставом и правним системом Републике Србије.

 Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

 **Трећа тачка дневног реда:** Разматрање Предлога закона о изменама Закона о судијама, који су поднели народни посланици Ђорђе Комленски, Маријан Ристичевић, Ана Караџић и Бојан Торбица (број 011-1800/20 од 16. новембра 2020. године), у начелу.

Одбор је размотрио Предлог закона о судијама, који су поднели народни посланици Ђорђе Комленски, Маријан Ристичевић, Ана Караџић и Бојан Торбица, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

**Четврта тачка дневног реда:** Разматрање Предлога закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, који је поднела Влада (број 011-407/21 од 11. марта 2021. године), у начелу

У дискусији је учествовао члан Одбора, Угљеша Мрдић.

Одбор је размотрио Предлог закона о потврђивању Споразума између Владе Републике Србије и Савета министара Босне и Херцеговине о одржавању и реконструкцији путних међудржавних мостова између Републике Србије и Босне и Херцеговине, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

**Пета тачка дневног реда:** Разматрање Предлога одлуке о проглашењу старе и ретке библиотечке грађе за културно добро од изузетног значаја, који је поднела Влада (број 630-413/21 од 12. марта 2021. године)

Одбор је размотрио Предлог одлуке о проглашењу старе и ретке библиотечке грађе за културно добро од изузетног значаја, који је поднела Влада и сматра да је Предлог одлуке у складу са Уставом и правним системом Републике Србије.

Одбор је одлуку донео једногласно (13 гласова за).

 За известиоца Одбора на седници Народне скупштине одређен је председник Одбора.

**Шеста тачка дневног реда:** Давање одговора Уставном суду поводом поднете иницијативе (која је означена као „уставна жалба“) за оцену уставности одредаба члана 5. тачка 5) и чл. 7, 141. и 150. Закона о правима бораца, војних инвалида, цивилних инвалида рата и чланова њихових породица („Службени гласник РС“, број 18/20).

Одбор је једногласно (13 гласова за) утврдио текст Предлога одговора Уставном суду поводом поднете иницијативе.

 Седница је завршена у 12,15 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић